Шинэ Гэрээ Судлалын Суурь - Модуль Зургаа - “Үйл явдал” номын үндэс суурь

Хэлэлцүүлгийн асуултууд

1. Энэ хичээлээс сурсан хамгийн чухал зүйл тань юу байсан бэ? Танд юу нь хамгийн их таалагдсан бэ? Танд асууж тодруулах зүйл гарсан уу?
2. Үйл явдал номыг Луух бичсэн гэдгийг тодруулах нь уг номыг илүү ойлгож, амьдралдаа хэрэгжүүлэхэд хэр нэмэртэй вэ?
3. Өнөөгийн Есүст итгээгүй Еврейчүүд болон Христэд итгэгчдийн хооронд ямар ижил төстэй талууд бас ямар ялгаатай талууд байдаг вэ? Тэдгээр ижил төстэй болон ялгаатай талуудыг ойлгох нь орчин үеийн Еврейчүүдэд сайн мэдээ тараахад хэр тустай вэ?
4. Хүн төрөлхтний түүхийн тухай Хуучин Гэрээний үзэл баримтлалыг ойлгох нь орчин үеийн Христэд итгэгч бидэнд хэр ашиг тустай вэ?
5. Бидний хувийн амьдрал болон теологийн үзэл санаанд манай өнөөгийн засаг төр, ахуй соёл хэрхэн нөлөөлдөг вэ? Тэдгээр нөлөөлнүүд сайн эсвэл муу болохыг бид хэрхэн ялгаж салгах вэ?
6. Танай хотод буй Христийн Сүмүүдэд ихэвчлэн ямар төрлийн хүмүүс явдаг юм шиг санагдаж байна? Тэнд нийгмийн ямар ямар бүлгийн хүмүүсийн төлөөлөл байгааг хэлнэ үү?
7. Өнөөдөр бидэнд нөлөөлж буй нийгэм улс төрийн нөлөөлөлийн тухай эхний үеийн сүмийнхэнээс бид юу сурч болох вэ?
8. Үйл явдал номд харуулсны дагуу эхний үеийн сүмийнхэнд тулгарч байсан асуудлуудаас өнөөгийн сүм чуулганд одоог хүртэл түгээмэл байгаа асуудлуудыг нэрлэнэ үү?
9. Та өнөөдөр Ертөнцийн Эзэний Хаанчлалд ямар арга замаар оролцдог вэ? Ертөнцийн Эзэний Хаанчлалыг байгуулах үйл явцад бид ямар үүрэгтэй оролцох ёстой вэ?
10. Луухын хувь хүн болон амьдралаас танд үлгэр дуурайлал авч сурж болох сайн зүйлс юу байдаг вэ?
11. Хүмүүс Есүсийг Аврагч Эзэн хэмээн итгэн хүлээж авснаар Ертөнцийн Эзэний Хаанчлал тэлж байдаг гэдэг үнэн дор бид өөрсдийн хувийн үзэл бодол, амьдралын чухал зүйлсээ хэрхэн тодорхойлж өөрчлөх ёстой вэ?

**ДҮГНЭЛТ**: Есүс хаанчлалаа байгуулсан, гэвч тэр нь Жоган Баптистын бодож байснаас өөр байв. Тэрээр шоронд хоригдож байхдаа Есүс рүү хүн явуулж энэ тухай асуухад Есүсийн хариуд нь "Надаас болж үл бүдрэгч нь ерөөлтэй" (Матай 11:6) гэж хэлсэн. Энэ нь ямар утгатай байсан бэ гэвэл, бусад хүмүүс таныг хардаж, буруу ойлгож, доромжилж, үгүйсгэж, үл тоож, гадуурхаж, шоолж, заримдаа бүр амь насанд чинь хүрэх байсан ч та өөрийн авьяас билгээрээ үйлчилэх чин хүсэлтэй хэвээрэй байгаа бол та ивээгдсэн хүн юм гэсэн үг ажээ. Есүсийн сүр алдарт эзэмдүүлэн, Түүний хаанчлалаа байгуулахын тулд бидний сул дорой байдалд ч үл торон хийж байгаа бүхий л үйлсийг хараад бахадсандаа ямар ч нөхцөлд бүдрэхгүй байх нь өөрөө ивээл ажээ.

**Кэйс судлал**: Хүмүүс Ертөнцийн Эзэнээс ивээл авахын тулд л түүнд үйлчилдэг гэж Сатан боддог. Жишээ нь "Иовыг Эзэн ивээхээ больчихвол тэр Бурхныг хараах л болно" гэж тэр хэлсэн. Иовын эхнэр нь хүртэл нөхрөө үнэнч шударга хүн байсан гэдгийг нь мэдэж байсан тул яагаад ингэж зовлон эдлэхэд хүрснийг нь ойлгоогүй. Түүний хувьд Ертөнцийн Эзэнд итгэж үйлчилдэг хүн ивээгдэхгүй байвал амьдрал утга учиргүй мэт санагдсан нь маргаангүй. Тэгснээс Ертөнцийн Эзэнээ хараагаад үхсэн нь дээр гэж Иовд хэлсэн. Иовийн найз нөхөд нь түүний ийм их зовлон эдлэж байгааг ойлгохын тулд түүнийг ямар нэг гэм хийсэн гэж нотлохыг хичээдэг. Тэдний бодлоор хүн Ертөнцийн Эзэнд үнэн зөв үйлчилж байгаа цагт нөхцөл байдал нь үргэлж сайн сайхан байх учиртай ажээ. Тиймээс Иовын ийм хэцүү нөхцөл байдлын шалтгаан нь түүний хийсэн гэм л байх гэж тэд бодсон. Харин Иов ямар нэгэн нууц гэм хийгээгүй гэдгээ мэдэж байсан тул тэдний үгийг хүлээж авахаас татгалзав. Улайж гэмшээгүй гэм үгүй хэрнээ тийнхүү их зовлон эдлэж байгаагаа Иов ойлгохгүй хэцүү байсан ч Ертөнцийн Эзэнд итгэхээ болиогүй. Эцэст нь Иовийн зөв болж Ертөнцийн Эзэний тухай буруу зүйл ярьж байсан найз нарынхаа гэмийн төлөө тэрээр тахил өргөх хэрэгтэй болдог.

**Тунгаан бодох асуултууд**:

1. Иеремиа 45:1-5 унш. Энд Барух гэдэг хүн Бурханы Иуда улсад буулгасан шийтгэлээс болж агуу их зүйл хийж чадахгүйд хүрсэн тухайгаа гомдлон ярьсан байдаг.
2. Дуулал 131:1-3-г уншиж тунгаан бод. Та "хөхнөөс гарсан хүүхэд эхтэйгээ байгаа мэт сэтгэл тэгшитгэн нам гүм болов" гэмээр ийм байдалд орж үзсэн үү?
3. Есүс итгээд дараа нь элдэв зовлон шаналал туулснаасаа болж, эсвэл амьдралын нөхцөл байдал нь ивээгдэж сайжраагүйгээс болж "гомдон" Христэд итгэх итгэлээр унаж, итгэлээ орхисон хүн та таних уу? Тэр хүний туулсан зовлон, гаргасан үйлдэл танд ямар сэтгэгдэл төрүүлсэн бэ? Суралцах бүлгийнхэндээ энэ сэтгэгдлээ хуваалцаарай.
4. Христ таныг хүнд хэцүү зүйл дундуур явлуулах үед та Есүст "гомдох" үе байсан уу? Тэр үед юу болсон бэ? бас ямар үр дүн гарсан бэ?
5. Тухайн нөхцөл байдал таньд бууж өгмөөр санагдсан уу? Жишээ хуваалцна уу!
6. Тухайн нөхцөл байдал таны итгэлийг өсгөхөд нөлөөлсөн үү? Жишээ хуваалцна уу!
7. Хүнд хэцүү үеийг туулсан шагнал тань одоо биш ч ирээдүйд шинэ тэнгэр, шинэ газарт танд ирэх болно гэдгийг та одоо илүү тод харж чаддаг уу? Жишээ хуваалцан хариулна уу?

**Хэрэгжүүлэх даалгавар**

1. Энэ долоо хоногт авьяас билгээ бусдад үйлчлэхэд ашиглаж байгаа эсэхээ шалгаарай. Тэгж үйлчилснийхээ төлөө ямар нэгэн шагнал авсан эсэхээ тэмдэглээрэй. Сайшаал магтаал, талархал гэх мэт.
2. Христэд итгэгч таван найзаасаа "Бусдад үйлчилж туслаад хариу сайшаал талархал авахгүй байх ямар санагддаг вэ? Цаашид авьяас билгээрээ бусдад үйлчилэхэд тань хэрхэн нөлөөлдөг вэ?" гэж асуугаарай. Шаардлагатай үед бусдаас сайшаал хүлээлгүй туслах тухай таван минут ярихад бэлдээрэй.